Jeg tror aldrig at jeg har haft en decideret dårlig oplevelse fra nogen online webshops,så jeg beregner mig selv for værende heldig - selv hvis jeg har handlet fra steder med lettere mange ikke så gode feedbacks her på Trustpilot, men en gang skal vel være den første. 

I mandags sidste uge, bestilte jeg et nyt gaming headset fra Logitech som jeg har været ivrig efter at få fingre i siden mit gamle gik i stykker for knap en måneds tid siden. Jeg fik læst mig frem til her på siden, at hvis man skulle handle hos Elgiganten, skulle man vælge Post DKs levering, og undgå deres egen private kurér: Bring - i det at det angiveligt ville tage længere tid med dem end angivet på selve hjemmesiden (én dag viste sig at kunne være flere dage til en uge i et flertal af tilfældene). Så det gjorde jeg så. Der gik herfra ikke mindre end to dage fra jeg fik min "uofficielle ordrebekræftelse" (faktura) til min "officielle ordrebekræftelse" (besked om at de havde afsendt varen fra deres lager). Da den ikke var kommet frem i mandags, ringede jeg til deres kundeservice, hvor en ikke så fræk kvindelig ekspedient straks begyndte at gå i forsvar da jeg - lettere irriteret - spurgte ind til hvor min pakke blev af, i det der på deres hjemmeside bliver lovet 2-3 dages levering med Post Danmark. Hun prøver så at bilde mig ind at det ikke var LEVERINGSTIDEN der blev angivet på deres hjemmeside, men at det var den tid de selv havde fra tidspunktet af modtagelsen af ordren i deres system, til at færdigbehandle og AFSENDE varen fra deres lager. Altså at de angiveligt skulle have 2 dage til bare at afsende pakken (som de havde på lager ganskevist)! Hun var også ret hurtig til at argumentere for deres sag, i det hun automatisk troede at jeg havde valgt deres private leveringsservice, frem for Post Danmark eller lignende. Da jeg så forklarede hende at det ihvertfald ikke var tilfældet, og at der stod på deres hjemmeside at LEVERINGSTIDEN var 2-3 dage og altså ikke tiden de havde til bare at sende pakken afsted, i det der ikke stod noget som helst om det angivet nogen steder på deres side, og at man automatisk måtte gå ud fra at selve behandlingstiden på en vare der står angivet som værende på lager, ikke skulle tage mindre end én enkelt dag bare at afsende (det er jo Danmark vi lever i, og det er ikke min første gang at jeg handler fra onlinebutikker herhjemme), blev der straks stille på den anden side af røret. Det endte så med at hun gav mig et Track & Trace nummer (ja, det havde jeg ikke engang modtaget med det samme heller, hvilket også er besynderligt da der står på deres hjemmeside at man automatisk får Track & Trace på alle ens bestillinger fra Elgiganten.dk), og påstod at jeg kunne gå ind og se status på den. Da jeg gik ind på PostNords hjemmeside og angav mit T&T nummer i søgefeltet, blev jeg lettere overrasket, i det der stod min vare allerede VAR ankommet til mit lokale posthus, dog havde jeg ikke modtaget nogen form for besked fra hverken Post Danmark eller Elgiganten om at min vare var ankommet og klar til afhentning, hvilket der UDTRYKKELIGT bliver LOVET inde på deres hjemmeside, og hvilket er STANDARDPROCEDURE for levering af varer af Post Danmark, uanset om du får den bragt til døren, pakkeboks eller nede på dit lokale posthus. 

Og husk nu på, at man ikke kan forventes at bruge Track & Trace herhjemme for at vide om din pakke er nået frem, i det vi er så lille et land, at der ikke når at gå lang tid nok, før du har pakken, til du kan bruge T&T (det tager op til 48 timer før du kan søge fra afsendelsestidspunktet, men jeg får ALTID mine varer i løbet af et døgns tid når jeg bestiller fra danske hjemmesider). Husk også på, at jeg ikke engang FIK mit T&T nummer FØR at jeg selv PERSONLIGT ringede ind til Elgigantens kundeservice i mandags. Jeg ventede derfor til i går for at give dem en chance for at enten komme med en seddel i min postkasse, om at pakken var klar til afhentning, eller at jeg fik en SMS bekræftelse fra Post DK/Elgiganten, dog til ingen nytte. Jeg tog derfor ned til mit lokale posthus i går, og måtte vise ekspedienten min T&T på mobilen.

Jeg tænker bare, hvad nu hvis jeg ikke havde ringet ind til Elgiganten? Hvad nu hvis jeg ikke havde fået udleveret Track & Trace (jeg havde ikke selv haft i tankerne at bede om det selv overhovedet)? For alt hvad jeg ved, kunne der have været gået 14 dage uden at jeg havde den ringeste anelse om at min pakke allerede var leveret og klar til afhentning på posthuset, og den kunne have været blevet sendt tilbage, og nye problemer kunne være opstået. Det er simpelthen for ringe en behandling og elendig service at betale for. En ting er ihvertfald sikkert: jeg holder mig fra Elgiganten.dk. Og jeg råder dig til at gøre det samme.